tomron87/hebrew-wikipedia-sentences-corpus huggingface dataset:
טוקן צהוב-חזה (שם מדעי: Ramphastos dicolorus) הוא מין של עוף טרופי דרום-אמריקאי במשפחת הטוקניים.
זהו המין הקטן ביותר בסוג Ramphastos (טוקנים אמיתיים) והדרומי ביותר מכל הטוקנים.
הוא חי בדרום-מזרח פרגוואי, דרום ומזרח ברזיל וצפון-מזרח ארגנטינה.
בעוד שאין הבדלי גודל משמעותיים בין הזכרים והנקבה, המקור של הנקבה קטן יותר.
לצעירים יש נוצות בהירות יותר ומקור קצר יותר.
המבנה החברתי של הטוקנים צהובי-החזה הוא יחידני ולעיתים בקבוצות של כ-8-23 פרטים.
הוא מעדיף לחפש את המזון בדרך כלל בחופה, ולפעמים ירד לקרקע כדי לחפש פירות שנשרו מהעץ.
עונת הרבייה היא בין אוקטובר לפברואר.
בדומה לשאר בני משפחתו ולקלאונאים, מקורם של הטוקנים חלול והטוקן לא יכול לקדוח בעץ חי, אלא רק בעץ מת.
לכן, הטוקן מעדיף לחפש חורים בעצים שנגרמו עקב סופות ברקים, חורים טבעיים או חורים שקדחו אחרים.
הזכר והנקבה דוגרים על הביצה בתורות.
הזנב שחור, אחוריו והבטן אדומים, כנפיים וגב שחורים, הגרון צהוב, הראש שחור, טבעת העין אדומה והמקור ירוק.
טוקן ססגוני-מקור (שם מדעי: Ramphastos sulfuratus) הוא מין צבעוני של טוקן מסדרת הנקראים, החי באמריקה הלטינית.
אורכו של הטוקן, יחד עם המקור, הוא 42–55 ס"מ.
אורכו של מקורו הצבעוני הוא 12–15 ס"מ, כשליש מאורכו הכולל, ומשקלו 380–500 גרם.
אומנם המקור הגדול שלו נראה גדול, כבד ומסורבל הוא למעשה קל מאוד, ובנוי מעצם חלולה המוקפת בקרטין, בדומה לקלאונאים ולטוקנים האחרים במשפחה.
מדענים חוקרים את מבנה המקור של הטוקן כדי לבנות מטוסים קלים וחזקים יותר.
גופו של הטוקן ססגוני-המקור שחור, החזה והצוואר שלו צהובים.
נשירת הנוצות מתרחשת פעם בשנה.
רגליו כחולות, וקצה זנבו אדום.
מקורו ירוק עם קצה אדום וכתמים כתומים וכחולים בצדדים.
הטוקן ססגוני-המקור חי בקולומביה, ונצואלה, גואטמלה, בליז, ניקרגואה, פוארטו ריקו, פנמה ודרום מקסיקו.
בית הגידול המועדף עליו הוא חופת יערות גשם טרופי, סובטרופי ויערות שפלה, בגובה של כ-1900 מ' מעל פני הים.
הוא מקנן בחורים בעצים, בדרך כלל יחד עם טוקנים אחרים.
מפאת הצפיפות, הטוקנים שמים את זנבותיהם ומקוריהם מתחת לגופם בזמן השינה.
תחתית הקן מצופה לעיתים קרובות בזרעים מהפירות שהטוקנים אכלו, מה שרק מוסיף לחוסר המקום.
הטוקנים אינם חופרים בעץ, כמו מספר עופות אחרים, מכיוון שמקוריהם חלולים, כפי שהוזכר להלן, מה שעושה את החפירה בעץ חי לבלתי אפשרית.
טוקן ססגוני-מקור הוא הציפור הלאומית של בליז.
טוקסודון (שם מדעי: Toxodon; משמעות השם: "שן מעוקלת") הוא סוג של יונק קדום דמוי קרנף שהיה הגדול בסדרת הנוטונגולאטויים הנכחדת ובמיני אמריקה הדרומית בין סוף המיוקן עד סוף הפליסטוקן ואולי גם עד תחילת ההולוקן.
יונק זה חי בעדרים בערבות אמריקה הדרומית (כולל בארגנטינה וברזיל) ואף חלק מאמריקה המרכזית, אליה חדר לאחר ההחלפה האמריקאית הגדולה.
סוג זה הוגדר ב-1837 בידי החוקר האנגלי ריצ'רד אוון.
רגליו האחוריות היו מעט ארוכות מהקדמיות ולכן נטה גופו קדימה.
גולגולתו מזכירה מעט גולגולת היפופוטם והייתה בעלת לסתות רחבות ושיניים מתאימות לתזונה המתבססת על עשבים קשים.
מאובנים השייכים לטוקסודון ראה במסעו לדרום אמריקה צ'ארלס דרווין, אולם הוא העריך שהיצור היה דמוי-תחש או עצלן או אפילו מין פיל קדום.
הטוקסודון שונה מכל יונק שליה קיים והוא קרוב בעיקר למקרוקניה מאותו אזור.
הטוקסודון נכחד בסוף הפליסטוקן, ככל הנראה על ידי האדם (לעיתים נמצאו ראשי חצים סמוך למאובנים), וייתכן שגם כתוצאה מתחרות עם חיות מותאמות יותר לאכילת עשבים.
עדר של טוקסודונים מופיע בסדרה פארק פרהיסטורי.
טוקן צהוב-אוזן (שם מדעי: Selenidera spectabilis) הוא מין של טוקן מהסוג Selenidera שבמשפחת הטוקניים.
הוא מצוי ביערות שפלה, במרכז אמריקה ובצפון-מזרח חלקה הדרומי.
ההבדל היחיד בין הזכר לנקבה הוא בכך שלנקבה "כיפת נוצות" חומה, בעוד שלזכר יש פס-אוזן צהוב.
המזון המועדף על הטוקן צהוב-האוזן הוא פירות, אך הוא ניזון גם מלטאות, חרקים או עכבישים.
חיפושי המזון של הטוקן צהוב-האוזן מתבצעים בדרך כלל ביחידות, בזוגות או בקבוצות קטנות.
אף על פי שהטוקנים מצויים בדרך כלל בחופת יער הגשם, הם גם מאכלסים שכבות אחרות שלו.
טוקן שחור-מקור (שם מדעי: Ramphastos vitellinus) הוא מין של טוקן, שמצוי בטרינידד והאזור הטרופי של אמריקה הדרומית, דרומה עד לדרום ברזיל ומרכז בוליביה ומצוי בסכנת הכחדה עקב בירוא יערות.
ישנם ארבעה תת-מינים, שאמנם נחשבו בעבר כמינים נפרדים, אך הם מתרבים בחופשיות אם מפגישים ביניהם.
אלה הם תת-המין השלט (R.
culminatus מאשר לתת-המין השלט, ושניהם כבר נחשבים כמין בהתהוות.
ישנה אוכלוסייה בצפון ברזיל שהפרטים בה אמנם דומים ל-R.
ariel, אך מחקר גנטי העלה שאוכלוסייה זו הופרדה משאר אוכלוסיית תת-המין במשך זמן רב, ועשויה להיות מין נפרד.
בדומה לשאר מיני הטוקניים, גופו של הטוקן שחור-המקור צבעוני ומקורו גדול.
אורך הטוקן כ-48 ס"מ בממוצע, בעוד אורך המקור כ-14 ס"מ.
משקלו של פרט בוגר נע בין 285 ל-555 גרם, בעוד הנקבה קטנה מעט מהזכר.
שמו האנגלי של הטוקן (מחורץ-מקור) הוא על שם שני החריצים בצדו העליון של המקור.
vitellinus vitellinus) - הגב, הבטן, הזנב ורוב המקור שחורים.
העור מסביב לעין ובסיס המקור כחולים, הגרון לבן, רוב החלק המרכזי של הבטן צהוב-כתמתם שדוהה ללבן.
בין הבטן התיכונה לבטן התחתונה, השחורה, חוצצת רצועה אדומה.
תת-מין זה מצוי בחלק הצפון-המזרחי של תפוצת המין.
vitellinus culminatus) - מזכיר את תת-המין השלט, אך שונה ממנו במראהו בכמה פרטים: בסיס המקור העליון צהוב, ובסיס המקור התחתון כחול.
קצהו העליון של המקור צהוב כולו; נוצות הכיסוי של הזנב צהובות-כתומות, הבטן לבנה (לעיתים יש בה חלקים בעלי גוון צהבהב).
הפס האדום בולט פחות מאשר אצל תת-המין השלט.
תת-מין זה מצוי במזרח ובמרכז-דרום תפוצתו של המין.
vitellinus ariel) - מזכיר את תת-המין השלט, אך בסיס מקורו צהוב, העור מסביב לעיניו הכחולות אדום.
תת-מין זה מצוי בדרום-מזרח יער האמזונס; ישנה אוכלוסייה שנויה במחלוקת מיונית של תת-מין זה בחופי מזרח ברזיל.
vitellinus citreolaemus) - מזכיר במראהו את תת-המין טוקן לבן-גרון, אך צבע גרונו צהוב, האזור הסמוך ללסת העליונה של המקור ירוק, והאזור הסמוך למקור כתום-צהבהב.
תת-מין זה מצוי בצפון קולומביה וצפון-מערב ונצואלה.
באזורים בהם תפוצת תת-המינים חופפת, בני-כלאיים, שגופם נראה דומה לכל אחד מתת-המינים המקוריים, נפוצים יחסית.
חלק מאוכלוסיות הכלאיים האלה הוגדרו כתת-מינים.
בתי הגידול המועדפים על הטוקן הם יערות וחורשות.
הטוקן מעדיף אזורים לחים, אבל מצוי גם באזורים יבשים יחסית (כמו למשל גדות נהר).
הטוקן נפוץ בעיקר באזורי שפלה, אך עשוי לחיות בגובה של עד 1,700 מטרים מעל גובה פני הים.
מין זה הוא פעיל יום ואוכל פירות, אך הוא עשוי גם לאכול חרקים, לטאות קטנות, ביצים וצפרדעים.
הקריאה היא קרקור, "קרי-אופ קרי-אופ קרי-אופ".
שני ההורים מסייעים בגידול הגוזלים.
שתי ביצים לבנות מוטלות בחור בעץ.
הנקבה מטילה את הביצים כ-18 ימים לאחר ההזדווגות.
שני ההורים דוגרים על הביצים לסירוגין במשך 15–16 ימים.
למרות זאת, לעיתים ההורים לא דוגרים על הביצים, והן עשויות להיות חשופות לשמש במשך שעות.
הגוזלים עיוורים וערומים, ונשארים בקן לאחר הבקיעה; עיניהם נפתחות כ-3 שבועות אחריה.
מקורם קצר, וברגליהם ישנם "פדים" מיוחדים שמגנים על רגליהם מרצפת הקן.
הנוצות לא מתחילות לגדול עד שהגוזלים הגיעו לגיל כ-4 שבועות.
בגיל כ-8 שבועות, הגוזלים נעשים עצמאיים; כ-40 עד 50 ימים לאחר מכן, הם עוזבים את הקן.
טוקן מוכתם-חזה (שם מדעי: Pteroglossus torquatus) הוא מין של טוקן מהסוג טוקן ארקרי.
הוא מצוי מדרום מקסיקו לפנמה, בנוסף למדינות אקוודור, קולומביה, ונצואלה וקוסטה ריקה.
בדומה לשאר מיני הטוקניים, הטוקן מוכתם-החזה הוא צבעוני ובעל מקור גדול.
הזכר והנקבה זהים: הראש, הפנים והגרון שחורים, הגב צהובים-ירקרק כהה, העכוז וחלקו העליון של הזנב אדומים.
מסביב לצווארו התחתון של הטוקן מוכתם-החזה, ישנו פס אדום שנתן למין את שמו האנגלי (Collared aracari) והלטיני (torquatus).
החזה והבטן צהובים בהירים, על הבטן יש כתם שחור עגלגל, שהעניק למין את שמו העברי.
במרכז הבטן יש פס שחור בעל גוון אדמדם.
מסביב לעין ישנה טבעת של עור חשוף בצבע אדום.
חלקו העליון של המקור צהבהב ומסומן בכתמים שחורים דמויי חודים משוננים; חלקו התחתון של המקור צהוב.
פרטים צעירים צבעוניים פחות: כל ראשם שחור, הגב חום-ירקרק.
הבטן, החזה והעכוז בולטים פחות בצבעיהם, והדוגמה על המקור כמעט ולא נראית.
קריאתו של הטוקן היא "פסיייייק" רם וחד.
הטוקנים מוכתמי-החזה מצויות בקבוצות של 6–15 פרטים, שנעות בטיסה מהירה ממקום למקום ביער.
מזונו העיקרי הוא פירות, אך הוא עשוי גם לאכול חרקים, לטאות, ביצים, וטרף קטן אחר.
הנקבה מטילה 3 ביצים לבנות בחור טבעי בעץ, או בקן ישן של נקרים.
שני ההורים משתפים פעולה בדגירה על הביצים, שנמשכת כ-16 ימים, הגוזלים נשארים בקן לאחר הבקיעה.
הם עיוורים וערומים בבקיעתם, וברגליהם יש "פדים" שמגנים עליהם מרצפת הקן.
שני ההורים, בנוסף לשלושה פרטים בוגרים אחרים (סביר להניח צאצאי התטולה הקודמת של הזוג), מאכילים את הגוזלים.
הגוזלים פורחים מהקן בגיל כשישה שבועות, ההורים ממשיכים להאכיל אותם במשך מספר שבועות לאחר עזיבת הקן.
טוקני הארקרי מפגינים התנהגות ייחודית לסוג זה: מעל ל-6 בוגרים וצעירים שפרחו מקינן חוזרים כל לילה לאותו אתר לינה, כשזנבותיהם מקופלים מאחורי גופם.
טור-כריסטיאן קרלסן (נולד ב-15 ביוני 1975) הוא סקאוט ומנהל ספורטיבי נורווגי.
טור-כריסטיאן קרלסן, החל בתפקיד ראש מערך הסקאוטינג של קבוצת גראסהופרס ציריך השווייצרית.
לאחר כשנתיים בתפקיד עבר קרלסן לאנגליה והיה לראש מערך הסקאוטינג של ווטפורד מחוץ לאנגליה.
במהלך דרכו כסקאוט עבד קרלסן בגרמניה כסקאוט הראשי של באייר לברקוזן והנובר 96 כשלאחר מכן עבד כסקאוט אחראי בזניט סנט פטרסבורג מהליגה הרוסית.
בספטמבר 2008, חתם קרלסן על חוזה לארבע שנים כמנהל הספורטיבי של קבוצת פרדריקסטאד הנורווגית, אך ב-22 בינואר 2009, עזב את התפקיד לאחר חילוקי דעות עם מאמנה הראשי של הקבוצה.
ב-12 במרץ 2012, מונה קרלסן לתפקיד מנהלה הספורטיבי של מונקו הצרפתית, כשב-10 בספטמבר הוחלט במונקו לקדם את קרלסן לתפקיד מנכ"ל המועדון.
בחודש ינואר 2013, התפטר קרלסן מתפקידו כמנכ"ל מונקו מסיבות אישיות.
במקביל לעבודתו כסקאוט ברחבי אירופה וכמנהל ספורטיבי, עבד קרלסן גם כפרשן ומנתח בערוץ TV 2 הנורווגי, ה-BBC רדיו, FIFA מגזין, ספורט בילד, האינדיפנדנט והטיימס.
ב-11 במאי 2016, הודיעה רשמית מכבי חיפה כי קרלסן מונה לתפקיד המנהל הספורטיבי של המועדון וייכנס לתפקידו באופן רשמי החל מעונת 2016/17. במועד ההודעה על הצטרפותו למועדון וגם לאחר שנכנס לתפקידו חיפה לא הודיעה מפורשות מהי חלוקת הסמכויות בין קרלסן למאמן הקבוצה רוני לוי.
בסוף חודש יולי, עוד בטרם נפתחה עונת המשחקים, פוטר לוי מאימון הקבוצה, בין היתר בעקבות מחלוקות שהתגלעו בינו לבין קרלסן בעניין חלוקת הסמכויות בין השניים ועל האחרון הוטלה המשימה לבחור את המאמן החדש שיעבוד תחתיו.
ב-9 באוגוסט 2016 מינה קרלסן את רנה מולנסטיין למאמן מכבי חיפה, אך עקב חוסר ההצלחה המקצועית של הקבוצה פוטר מולנסטיין טרם סיום העונה ובמקומו מונה כמאמן גיא לוזון.
בסוף עונת 2016/17 עזב קרלסן את מכבי חיפה עקב חילוקי דעות עם הנהלת המועדון ועם לוזון עצמו.
באוגוסט 2017 מונה למנהלה המקצועי של קבוצת סטארט מהליגה הנורווגית.
טוקן שחור-צוואר (שם מדעי: Pteroglossus aracari) הוא מין של עוף טרופי ממשפחת הטוקניים החי רק ביערות אמריקה הדרומית.
הטוקן נפוץ בטבע במדינות: ברזיל, גינאה הצרפתית, סורינאם, גיאנה וונצואלה.
הוא בעל נוצות שחורות וחזה צהוב עם פס אדום לאורכו.
העיניים אפורות והמקור צהוב-לבן עם כתם שחור עליו.
המקור התחתון שחור והרגליים אפורות.
טוקן זה מעופף ביערות וניזון מפירות גדולים בעזרת מקורו.
הוא יצוד גם לטאות או צפרדעים ואף גוזלים.
טוקסיקודנדרון גריפיתי (שם מדעי: Toxicodendron griffithii, בכתב סיני 裂果漆, בפין-יין: Lièguǒ qī), הוא מין צמח השייך למשפחת האלתיים.
זהו עץ קטן, הגדל ברפובליקה העממית של סין.
טוקסיקודנדרון גריפיתי הוא עץ קטן.
הענפים חשופים או מכוסים בפלומה קצרה.
אורך פטוטרת העלים 5.5–9 סנטימטרים והיא חשופה.
הטרף הוא עלה המורכב מ-7–11 עלעלים נוגדים.
פטוטרת העלעלים קצרה, אורכה 2–3 מילימטרים, והטרף שלהם מלבני מוארך ומרקמו דמוי עור.
אורכו 9–25 סנטימטרים, ורוחבו 4–8 סנטימטרים.
בסיס העלעלים דמוי יתד עד מעט מעוגל, ושולי העלעלים ישרים.
בכל צד יש בין 15 ל-20 זוגות עורקים משניים המתחברים לעורק המרכזי.
אורך עוקץ התפרחת 5–6. השחלה כדורית, מכוסה בפלומה צפופה.
הפרי הוא בית גלעין תת-כדורי שקוטרו 8–10 מילימטרים.
צבעו צהוב בהיר מכוסה פלומה זעירה.
המעטפת עבה דמוית שעווה עם תעלות שרף אורכיות ומעטפת הגלעין דחוסה בעובי 3 × 5 מילימטרים.
הצמח גדל ביערות ובסבך שיחים הרריים בגובה בין 1,400 ל-2,500 מטרים מעל גובה פני הים במחוזות סין העממית בדרום-מערב גוויג'ואו ויונאן וגם בדרג'ילינג בהודו.
העץ תואר לראשונה על ידי הבוטנאי האנגלי ג'וזף דלטון הוקר.
את השם המדעי קבע הבוטנאי הגרמני אוטו קונצה (Carl Ernst Otto Kuntze).
לטוקסיקודנדרון גריפיתי יש שני תת-מינים:
טוקסודוניים (שם מדעי: Toxodontidae) היא משפחה של יונקים קדומים מסדרת הנוטונגולאטויים, שחיו באמריקה הדרומית בין סוף האוליגוקן לתחילת ההולוקן, לפני 23–0.005 מיליון שנה.
סוג אחד מהמשפחה - המיקסוטוקסודון היגר לאמריקה הצפונית עד לדרום טקסס, במהלך ההחלפה האמריקאית הגדולה.
המשפחה הוגדרה ב-1945 בידי החוקר האנגלי סר ריצ'רד אוון.
בני משפחה זו היו הכבדים ביותר מבני קבוצת המרידיונגולטיים, כשהגדול מביניהם, המיקסוטוקסודון, הגיע למשקל של מעל 3.8 טונות.
במראם דמו לקרנפיים חסרי קרן ובעלי שיניים בעלות כתרים גבוהים ועם שורשים מחורצים ביניהם.
מניחים שמבנה הלסת שלהם פותח לאכילה של עשבים אופייניים לערבות אמריקה הדרומית כמו לעשב הפמפס.
הם היו אוכלי עשב איטיים ומשוריינים.
מרבית המינים נעלמו לאחר ההתייבשות בסוף המיוקן והפליוקן וכמה מינים שרדו עד הפליסטוקן ואף להולוקן, כמו הטוקסודון (הסוג על שמו קרויה המשפחה).
ייתכן שהם נכחדו בידי האדם שהגיע לאמריקה.
טוקסודונים (שם מדעי: Toxodonta) היא תת-סדרה של יונקים קדומים מסדרת הנוטונגולאטויים, שחיו במישורי אמריקה הדרומית בין הפלאוקן עד ההולוקן.
קבוצה זו כוללת את הגדולים שבפרסתנים הדרום-אמריקאים - המרידיונגולטיים, ובראשם הטוקסודון (שעל שמו נקראת הקבוצה) והמיקסוטוקסודון ששקלו מעל 3.8 טונות.
יונקים אלה היו אוכלי עשב גדולים, אך בעלי ניבים גדולים ששימשו ללחימה.
הם התפתחו מסוגים קדומים יותר כמו הנוטוסטילוס שהיו בעלי גוף קטן ומערכת שיניים שלמה שאולי רמזה על היותם אוכלי כל.
הם התפתחו בהדרגה לאוכלי עשב מגודלים דמויי-קרנף או היפופוטם, וייתכן שחיו בעדרים.
חלק מהמינים מתת-סדרה זו היגרו לאמריקה הצפונית או שנאלצו לעמוד בפלישת טורפים מצפון כמו הסמילודון.
האחרונים שבהם שרדו עד לפני 11,000 שנה ואולי נכחדו מציד אנושי.
טוקסיקופרה (שם מדעי: Toxicofera; פירוש השם: "אלה שנושאים רעלים") היא קבוצה של קשקשאים הכוללים כיום מיני לטאות ונחשים וכן מיני קשקשאים נכחדים הקרובים לנחשים.
הקבוצה הוגדרה ב-2005 בידי ניקולאס וידאל וסטיפן בלייר הדג'ס, על סמך ניתוחים מולקולריים ומורפולוגים בין מספר מיני לטאות ונחשים.
למרות שם הקבוצה, רוב המינים בה, הכוללים מעל 60% מהקשקשאים אינם בעלי בלוטות ארס אלא רק הנחשים הארסיים (או התת-ארסיים) ומיני ההלודרמיים והכוחיים.
עם זאת המבנה שלהם דומה יותר מלשאר הקשקשאים.
קבוצה זו מחליפה מודלי מיון דומים החל מ-2012, אף שלא כל החוקרים מסכימים על קיומה.
בקבוצה זו כלולים כיום 3 קבוצות גדולות:
אופידיה (Ophidia) - בה הנחשים
בקבוצה זו ישנם מעל 4,000 מינים שהחלו להתפתח מהיורה התיכון והם כוללים את הקשקשאים הגדולים ביותר כיום, כולל הלטאה הגדולה ביותר - כוח ענק ואת גדולי הנחשים - אנקונדה כהה ופיתון מרושת.
בעבר היו מינים גדולים עוד יותר כמו המוזאזאורוס שהגיע לאורך 18 מטרים ומשקל של 20 טונות.
הקבוצה גם כוללת את הזוחלים הימיים היחידים בסדרה זו.
משפחה לטאות מסולסלות זנב (Leiocephalidae)
טוקסוצ'לוס (שם מדעי: Toxochelys) הוא סוג נכחד של צב אשר התקיים במשך הקרטיקון העליון בימים שסביב אמריקה הצפונית שלפני 85 עד 66 מיליון שנה.
המאובנים שלו התגלו בתצורות ניובררה במערב קנזס והוא תוארו בידי החוקר אדוארד דרינקר קופ ב-1873.
צב זה דמה במראהו לצבים הימיים המודרניים אך השתייך לקבוצה אחרת נכחדת והיה קרוב לסוג Ctenochelys, אשר כמה ממיניו נחשבו בעבר לשייכים לסוג זה.
שני הסוגים בעלי מאפיינים המזכירים מחד צבים ימיים ומצד שני צבים שוכני יבשה שהחלו לעבור למים.
הצב הגיע לאורך של שני מטרים והיה בעל גפיים דמויי-סנפירים רחבים ומקור קרני חזק.
העצמות כוסו בשכבה רכה דמוית עור על השריון שנועדה לסייע בתנועה מיימית והייתה דומה מעט למבנה השריון של הצב הגילדי.
ככל הנראה הצב הקדום חי לאורך החופים וניזון מצמחי ים ומחסרי חוליות ימיים.
הוא עצמו נטרף לעיתים בידי כרישים ומוזאזאורים ששכנו בימים.
דבר זה נרמז מסימני נשיכה על עצמות רבות של הצבים.
טוקסיק אטרקשן קבוצה חברי הקבוצה מנדי רוז (מנהיגה)ג'יג'י דוליןג'ייסי ג'יין שם/שמות טוקסיק אטרקשן גבהים רוז: 1.63 מטרדולין: 1.65 מטרג'יין: 1.68 מטר תאריך הקמה 31 באוגוסט 2021 תאריך פירוק 7 בפברואר 2023 שנות פעילות 2021–2023
טוקסיק אטרקשן הייתה קבוצת היאבקות מקצועית נשית המופיעה בארגון ההיאבקות האמריקאי, ה-WWE במותג NXT אשר הורכב ממנדי רוז, ג'יג'י דולין וג'ייסי ג'יין.
לאחר שרוז שוחררה מהחוזה שלה בארגון בדצמבר 2022, טוקסיק אטרקשן הפכו לצמד של דולין וג'יין, עד שהשתיים נפרדו בפברואר 2023, צעד שהוביל לקץ הקבוצה.
הקבוצה הוקמה באוגוסט 2021, במהלך תקופת קיומה, רוז החזיקה פעם אחת באליפות הנשים של NXT במשך 413 ימים ואף איחדה את אליפות הנשים של NXT UK לאליפות הנשים של NXT, בעוד שדולין וג'יין החזיקו פעמיים באליפות זוגות הנשים של NXT.
מנדי רוז חתמה בארגון ההיאבקות ה-WWE בשנת 2015, כשערכה את הבכורה שלה במותג NXT בשנת 2017. לאחר מכן, היא עברה למותג Raw של הרוסטר הראשי והקימה ביחד עם פייג' וסוניה דוויל את קבוצת אבסולושן.
תקופת הפעילות של הקבוצה הגיעה לקיצה בשנת 2018, אף על פי שרוז ודוויל המשיכו להתאבק כצמד עד שנת 2020.
ג'יג'י דולין השתתפה בטורניר הנשים לזכר מאי יאנג של שנת 2018 תחת שם הבמה פריסילה קלי עד שהוחתמה לחוזה בסופו של דבר שלוש שנים מאוחר יותר.
ג'ייסי ג'יין חתמה על חוזה בארגון בשנת 2020. שתי הנשים הופיעו קודם לכן בזירות של ארגוני ההיאבקות העצמאיים.
ב-13 ביולי בפרק של התוכנית NXT, רוז ערכה הופעה מפתיעה במותג NXT, כשהיא נצפתה על הבמה צופה בקרב שהתרחש בין סאראי לג'יג'י דולין, שבסופו סאראי יצאה עם ידה על העליונה.
שבוע לאחר מכן בתוכנית, רוז הופיעה מאחורי הקלעים במהלך הקרב בין ג'ייסי ג'יין לפרנקי מונייה, שבסופו מונייה ניצחה.
ב-10 באוגוסט בפרק של התוכנית NXT, דולין וג'יין איחדו כוחות, כשג'יין ליוותה את דולין לקרב שלה מול אמארי מילר, שבו דולין ניצחה.
ב-31 באוגוסט בפרק של התוכנית NXT, דולין וג'יין ליוו את רוז לזירה לקרב שלה מול סאראי, קרב שבו רוז נחלה הפסד כתוצאה מספירת חוץ.
שבוע לאחר מכן בתוכנית, רוז, דולין וג'יין תקפו את אלופות זוגות הנשים של NXT, איאו שיראי וזואי סטארק, וקייסי קטנזארו וקיידן קרטר, צעד שביסס את דמותן כדמויות הרעות (בשפה המקצועית: "היל").
בסופו של דבר, הקרב ביניהן הפך לקרב שלושה נגד שלושה, כאשר טוקסיק אטרקשן התמודדו מול קטנזארו, קרטר וסאראי, קרב שבסופו הסתיים לטובת הדמויות הרעות.
שבוע לאחר מכן בתוכנית, שלוש המתאבקות העניקו שם לקבוצתן, שהיה "טוקסיק אטרקשן" (בעברית: "משיכה רעילה") תוך כדי שהן הצהירו שהן העתיד של מחלקת הנשים של NXT.
לאחר מכן, רוז פתחה בפיוד עם אלופת הנשים של NXT, ראקל גונזלס, בעוד שדולין וג'יין פתחו בפיוד עם איאו שיראי וזואי סטארק סביב אליפות זוגות הנשים של NXT.
ב-28 בספטמבר בפרק של התוכנית NXT 2.0, דולין וג'יין אתגרו את שיראי וסטארק לקרב על חגורות האליפות של האחרונות, קרב שבו הן לא צלחו במשימתן.
בנוסף באותו הערב, לאחר ההגנה המוצלחת של גונזלס על תוארה מול פרנקי מונייה במסגרת הקרב המרכזי של התוכנית, טוקסיק אטרקשן תקפה את The Robert Stone Brand (ג'סי קמאה, רוברט סטון ופרנקי מוניה) ואת אלופת הנשים, גונזלס.
מאוחר יותר באותו הערב, רוז ניצחה את ראקל גונזלס וזכתה באליפות הנשים של NXT, האליפות הראשונה שלה בקריירה; בעקבות זאת, טוקסיק אטרקשן הפכה לקבוצת הנשים הראשונה ב-NXT אשר החזיקה בו זמנית בכל חגורות האליפות של מחלקת הנשים.
ב-9 בנובמבר בפרק של התוכנית NXT 2.0, הקבוצה השיגה ניצחון על איאו שיראי, קייסי קטנזארו וקיידן קרטר.
בפרק הספיישל NXT New Year's Evil, שנערך ב-4 בינואר 2022, רוז ניצחה את קורה ג'ייד וראקל גונזלס בקרב משולש וכתוצאה מכך הגנה בהצלחה על תוארה.
ב-25 בינואר 2022 בפרק של התוכנית NXT 2.0, הקבוצה נחלה הפסד לקיי לי ריי, אינדי הארטוול ופרסיה פירוטה.
ב-8 בפברואר 2022 בפרק של התוכנית NXT 2.0, רוז ניצחה את קיי לי ריי ושמרה על תוארה.
בפרק הספיישל Vengeance Day, שנערך ב-15 בפברואר, ג'יין ודולין הגנו בהצלחה על חגורות אליפות הזוגות מול הארטוול ופירוטה.
במופע המקדים לאירוע NXT Stand & Deliver, ג'יג'י וג'ייסי הפסידו את חגורות האליפות לדקוטה קאי וראקל גונזלס בשל הפרעה מצידה של וונדי צ'ו, הפסד שקטע תקופת כהונה של 158 ימים.
מנגד, באירוע עצמו, רוז הגנה בהצלחה על אליפות הנשים מול שלוש טוענות לכתר: קורה ג'ייד, איאו שיראי וקיי לי ריי.
ג'יג'י וג'ייסי השיבו אליהן את חגורות אליפות הזוגות לאחר שניצחו בקרב החוזר שלושה ימים לאחר מכן בפרק של התוכנית NXT 2.0 לאחר הסחת דעת מצידה של אלופת הנשים.
טוקסיק אטרקשן נכנסו לפיוד עם וונדי צ'ו כשדולין וג'יין הגנו בהצלחה על חגורות האליפות מול צ'ו ורוקסן פרז ב-10 במאי בפרק של התוכנית NXT 2.0 ורוז הגנה על תוארה מול צ'ו באירוע NXT In Your House ב-4 ביוני.
באותו האירוע, דולין וג'יין רשמו הגנה מוצלחת על חגורות האליפות לאחר שגברו על קטאנה צ'אנס וקיידן קרטר.
בספיישל המסיבה האמריקאית הגדולה, שנערך ב-5 ביולי, השתיים הפסידו את חגורות אליפות הזוגות לג'ייד ופרז, הפסד שקטע תקופת כהונה של 91 ימים.
שבוע לאחר מכן, רוז הגנה בהצלחה על אליפות הנשים של NXT מול פרז לאחר הפרעות מצד קבוצת טוקסיק אטרקשן וקורה ג'ייד, שביצעה את מעברה לדמות הרעה חרף החברות שלה לטוענת לכתר.
שבועיים לאחר מכן ב-2 באוגוסט בפרק של התוכנית NXT 2.0, דולין וג'יין כשלו בניסיונן לזכות באליפות זוגות הנשים של NXT לאחר שהפסידו בקרב הדחות זוגות מרובע על חגורות האליפות הפנויות.
באירוע Worlds Collide, שנערך ב-4 בספטמבר, רוז ניצחה את אלופת הנשים של NXT UK, מייקו סאטומורה ואת בלייר דבנפורט בקרב משולש אשר איחד את אליפויות הנשים של המותגים.
ב-11 באוקטובר, סוניה דוויל, שותפתה לשעבר של רוז מקבוצת Absolution, עזרה לדולין וג'יין בתקיפתן על אלבה פייר.
באירוע Halloween Havoc, שנערך ב-22 באוקטובר, רוז שמרה על תוארה מול פייר לאחר התערבות מצידן של דולין וג'יין.
ב-15 בנובמבר, רוז הגנה בהצלחה פעם נוספת על חגורת אליפות הנשים מול אותה אלבה פייר, הפעם במסגרת קרב מי שעומדת אחרונה, לאחר הפרעה מצידה של איילה דאון, שרשמה בכורה במותג.
ב-13 בדצמבר בפרק של התוכנית NXT, רוז הפסידה את התואר לרוקסן פרז.
יום לאחר מכן, רוז שוחררה מהחוזה שלה ב-WWE לאחר פרסום תוכן לא מקובל בידי החברה בדף ה-FanTime שלה (שירות מנויים המקביל ל-OnlyFans).
בעקבות פיטורה, הקבוצה הצטמצמה לצמד המתאבקות דולין וג'יין.
PWI דירג את רוז במקום ה-21 מתוך 150 המתאבקים הטובים ביותר לשנת 2022
PWI דירג את דולין במקום ה-48 מתוך 150 המתאבקים הטובים ביותר לשנת 2022
PWI דירג את ג'יין במקום ה-49 מתוך 150 המתאבקים הטובים ביותר לשנת 2022
PWI דירג את דולין וג'יין במקום ה-14 מתוך 100 הזוגות הטובים ביותר לשנת 2022
אליפות הנשים של NXT (פעם אחת) – רוז
אליפות זוגות הנשים של NXT (פעמיים) – דולין וג'יין
טוקניזם (Tokenism) הוא הכללה סמלית בלבד של נציגי קבוצות מיעוט, לא מתוך כוונה לתת להן הזדמנות שווה, אלא מתוך כוונה להסתיר את המציאות וליצור מצג שווא של שוויון בתוך מקום עבודה או בהקשר אחר, בעיקר על מנת שלא להיות מואשמים כמקדמים של אפליה.
בבחירות המקומיות או הארציות שבהן המועמד מטעם המפלגה צפוי לזכות בבחירות, לרוב המפלגה תבחר במקום זאת מועמד שמשתייך לקבוצת האוכלוסייה הדומיננטית בחברה.
בסיפורת טוקניזם מתקיים כאשר נוהגים לשלב דמות מסוימת ששונה מהנורמה המקובלת באותה החברה.
דמות מסוג זה לרוב תהיה ממוצא אתני אחר (כלומר אדם ממוצא שחור, היספני או אסיאתי), אדם מדת אחרת, אדם עם נטייה מינית אחרת (בדרך כלל הומוסקסואל או לסבית) או אדם ממגדר אחר (בדרך כלל דמות נשית בחבורה שכוללת בעיקר גברים).
דמויות אלו הן בדרך כלל דמויות רקע, ובשל כך לרוב אינן מגלמות תפקיד מרכזי בעלילת הסיפור.
הטוקניזם מופיע בסוגי מדיה רבים, מהופעות בטלוויזיה של דמויות אמיתיות או בדיוניות ועד דמויות קומיקס.
הטוקניזם במדיה נתפס לרוב בצורה שלילית על ידי קהילות המיעוט וכניסיון להציג את הקהילות בדרך רדודה או מוחצנת מדי, ובכך מונע הטוקניזם גיוון אמיתי.
דמות הטוקן במדיה לרוב מובאת כדמות המחליפה דמות "לבנה" ולא כדמות מקורית ואורגנית בתוך הסיפור עצמו.
סיפור הרקע והתנהגות הדמות לא עמוקות ומספיקות בשביל להציג את המיוחדות של הדמות ותרבות המיעוט שהיא מייצגת.
בתקשורת האמריקאית נראה לרוב סיפורי הצלחה, המיוחסים לדמויות מקהילת מיעוט, החווים מעבר "מעוני לאושר" (rags to riches).
סיפורים כאלו מדגישים נרטיב קפיטליסטי שלפיו כל מי שעובד מספיק קשה יוכל להגשים את החלום האמריקאי.
אנשים ממוצא אתני שונה מוצגים כדמות ראשית בסיפורים אלו במטרה לקדם את האידאולוגיה הנאו-ליברלית הגורסת ש"אם הוא יכול לעשות את זה אז גם אתה יכול", וממעיטה בקיומם של מכשולים חברתיים בדרך להשגת המטרה.
דוגמה לייצוג טוקניסטי במדיה האמריקאית הוא טד ויליאמס – מגיש רדיו כהה עור, אשר נקלע לבעיות כלכליות בעקבות צריכת סמים ואלכוהול.
בינואר 2011, ויליאמס זכה לתשומת לב תקשורתית נרחבת כאשר ריאיון שצולם בתקופה שבה היה חסר בית הפך ויראלי לאחר שפורסם ביוטיוב.
בן לילה, טד הפך לסמל האמריקאי שדוגל בעבודה קשה והתמדה כמנבא צמיחה והצלחה.
סיפורים כמו של טד ויליאמס מנכיחים את מיתוס המריטוקרטיה ומעבירים את האחריות מהאליטה העשירה אל האינדיבידואל עצמו.
בתוכנית "סאות' פארק", הדמות "טוקן בלאק" היא פרודיה על סטריאוטיפים של שחורים ובני קבוצות מיעוט אחרים בחברה האמריקנית שמופיעים בסדרות טלוויזיה.
דמות זו היא אחת מהתושבים העשירים ביותר בסאות' פארק.
שמו בתרגום חופשי מאנגלית הוא "השחור הסמלי".
טוקניזציה, הוא מושג באבטחת נתונים, המתאר תהליך של החלפת רכיב נתונים רגיש עם מקבילה לא רגישה, המכונה "טוקן" (בעברית: אסימון), שאין לו משמעות או ערך מהותיים שניתנים להבנה.
הטוקן הוא הפניה (כלומר מזהה) שמפנה חזרה לנתונים הרגישים באמצעות מערכת ה"טוקנים".
המיפוי מהנתונים המקוריים לטוקנים משתמש בשיטות שהופכות את הטוקנים לבלתי אפשריים להיפוך בהיעדר מערכת ייעודית (מערכת הטוקנים), למשל שימוש בטוקנים שנוצרו ממספרים אקראיים.
על מנת לספק את השירותים הללו, מערכת הטוקניזציה שומרת בסיס נתונים של טוקנים שמחוברים למידע הרגיש המקביל.
הגנה על מאגר המערכת היא חיונית, ועליה להבטיח את שלמות מאגר המידע ואת ביטחונו.
יתרונות האבטחה והפחתת הסיכונים של טוקניזציה דורשים שמערכת הטוקניזציה תהיה בשרת מבודד פיזית ושונה במהותו ממערכות עיבוד הנתונים.
רק מערכת הטוקניזציה יכולה לייצר טוקנים, או להמיר טוקן בחזרה כדי לממש נתונים רגישים תחת בקרת אבטחה קפדנית.
החלפת נתונים בטוקנים נועדה למזער את החשיפה של נתונים רגישים לאותם יישומים, חנויות, אנשים ותהליכים, להפחית את הסיכון לפגיעה או חשיפה מקרית וגישה לא מורשית לנתונים רגישים.
יישומים יכולים לפעול באמצעות טוקנים במקום נתונים חיים, למעט מספר קטן של יישומים מהימנים המורשים במפורש לבטל את הטוקן כאשר הוא הכרחי לחלוטין למטרה עסקית מאושרת.
נתונים רגישים בהם משתמשים בטוקניזציה כוללים, למשל, חשבונות בנק, דוחות כספיים, רשומות רפואיות, רישום פלילי, רישיונות נהיגה, בקשות להלוואות, מסחר במניות, רישומי בוחרים וסוגים אחרים של מידע אישי רגיש (PII).
טוקן משמש לעיתים קרובות בעיבוד כרטיסי אשראי.
מועצת ה-PCI מגדירה טוקן כ"תהליך שבו מספר החשבון הראשי (Payment card number - PAN) מוחלף בערך פונדקאי הנקרא טוקן.
מספר החשבון עשוי להיות מקושר למספר סימוכין באמצעות תהליך הטוקניזציה.
במקרה זה, הסוחר פשוט צריך לשמור את הטוקן וצד שלישי אמין שולט במערכת היחסים ומחזיק במספר החשבון שלו.
הטוקן עשוי להיווצר ללא תלות במספר החשבון, או שניתן להשתמש במספר החשבון כחלק מקלט הנתונים לטכניקת הטוקניזציה.
התקשורת בין הסוחר לספק הצד השלישי חייבת להיות מאובטחת כדי למנוע מתוקף ליירט כדי להשיג את המספר החשבון והטוקן.
דה-טוקניזציה הוא התהליך בו מממשים את הטוקן עבור הערך המשויך לו.
האבטחה של טוקן בודד מסתמכת בעיקר על חוסר היתכנות של קביעת הנתון המקורי בידיעה רק את ערך הטוקן".
הבחירה בטוקניזציה כחלופה לטכניקות אחרות כגון הצפנה תהיה תלויה בדרישות רגולטוריות משתנות, פרשנות וקבלה על ידי גופי ביקורת או הערכה בהתאמה.
זאת בנוסף לכל אילוץ טכני, ארכיטקטוני או תפעולי שהטוקניזציה כופה בשימוש מעשי.
תפיסת הטוקניזציה, כפי שאומצה על ידי התעשייה כיום, קיימת מאז שמערכות המטבע הראשונות הופיעו לפני מאות שנים כאמצעי להפחתת סיכונים בטיפול במכשירים פיננסיים בעלי ערך גבוה על ידי החלפתם בשווי ערך פונדקאי.
בעולם הפיזי, לאסימוני מטבעות יש היסטוריה ארוכה של שימוש בהחלפת המכשיר הפיננסי של מטבעות ושטרות מוטבעים .
בהיסטוריה עדכנית יותר, אסימוני רכבת תחתית וז'יטוני קזינו מצאו אימוץ למערכות המתאימות שלהם כדי להחליף סיכוני מטבע פיזי וטיפול במזומן כגון גניבה.
בעולם הדיגיטלי, נעשה שימוש בטכניקות החלפה דומות מאז שנות ה-70 כאמצעי לבודד רכיבי נתונים אמיתיים מחשיפה למערכות נתונים אחרות.
במסדי נתונים למשל, נעשה שימוש בערכי מפתח פונדקאים מאז 1976 כדי לבודד נתונים הקשורים למנגנונים הפנימיים של מסדי נתונים ומקבילותיהם החיצוניות למגוון שימושים בעיבוד נתונים.
בתעשיית כרטיסי התשלום, טוקניזציה היא אמצעי אחד להגנה על נתוני בעל כרטיס רגיש על מנת לעמוד בתקנים בתעשייה ובתקנות ממשלתיות.
כדי להגן על נתונים לאורך מחזור החיים המלא שלו, אסימון משולב לעיתים קרובות עם הצפנה מקצה לקצה כדי לאבטח נתונים במעבר למערכת הטוקניזציה או לשירות, עם אסימון המחליף את הנתונים המקוריים בהחזרה.
לדוגמה, כדי למנוע את הסיכונים של תוכנות זדוניות שגונבות נתונים ממערכות בעלות אמון נמוך כמו מערכות נקודת מכירה (POS).
תהליך הטוקניזציה מורכב מהשלבים הבאים:
האפליקציה שולחת את נתוני הטוקניזציה ומידע האימות למערכת הטוקניזציה.
תהליך זה מופסק אם האימות נכשל והנתונים נמסרים למערכת ניהול אירועים.
כתוצאה מכך, מנהלי מערכת יכולים לגלות בעיות ולנהל ביעילות את המערכת.
המערכת עוברת לשלב הבא אם האימות מצליח.
באמצעות טכניקות הצפנה חד-כיווניות, נוצר טוקן (אסימון) ונשמר בכספת נתונים מאובטחת במיוחד.
הטוקן החדש מסופק לאפליקציה לשימוש נוסף.
טוקניזציה והצפנה "קלאסית" מגנים ביעילות על נתונים אם מיושמים כהלכה, ומערכת אבטחת מחשב עשויה להשתמש בשניהם.
בעוד שהם דומים במובנים מסוימים, טוקניזציה והצפנה קלאסית נבדלים בכמה היבטים מרכזיים.
שתיהן שיטות אבטחת נתונים קריפטוגרפיות ובעצם יש להן את אותה פונקציה, אולם הן עושות זאת בתהליכים שונים ויש להן השפעות שונות על הנתונים שהם מגנים עליהם.
טוקניזציה היא גישה לא מתמטית המחליפה נתונים רגישים בתחליפים לא רגישים מבלי לשנות את סוג או אורך הנתונים.
זוהי הבחנה חשובה מהצפנה מכיוון ששינויים באורך ובסוג הנתונים יכולים להפוך מידע לבלתי קריא במערכות ביניים כגון מסדי נתונים.
עדיין ניתן לעבד נתוני טוקנים על ידי מערכות מדור קודם, מה שהופך את הטוקניזציה לגמישה יותר מהצפנה קלאסית.
במצבים רבים, תהליך ההצפנה הוא צרכן קבוע ומשמעותי של כוח עיבוד בצד השרת, ומכאן שמערכת כזו זקוקה להוצאות משמעותיות בחומרה ותוכנה מיוחדות.
הבדל נוסף הוא שטוקניזציה דורשת פחות משאבים חישוביים באופן משמעותי לעיבוד.
עם טוקניזציה, נתונים ספציפיים נשמרים גלויים באופן מלא או חלקי לעיבוד וניתוח בזמן שמידע רגיש נשמר מוסתר.
זה מאפשר לעבד נתונים סמליים מהר יותר ומפחית את העומס על משאבי המערכת.
זה יכול להיות יתרון מרכזי במערכות שביצועיהם קריטיים לתפקודם.
בהשוואה להצפנה, טכנולוגיות טוקניזציה מפחיתות זמן, הוצאות ומאמץ ניהולי תוך מתן אפשרות לעבודת צוות ותקשורת.
ישנן דרכים רבות בהן ניתן לסווג טוקנים.
אסימונים יכולים להיות: חד-פעמיים או רב-שימושיים, קריפטוגרפיים או לא-קריפטוגרפיים, הפיכים או בלתי הפיכים ושילובים שונים שלהם.
בניית מערכת תשלומים חלופית מחייבת מספר גופים שיעבדו יחד על מנת לספק למשתמשי תקשורת טווח אפס (NFC) או שירותי תשלום אחרים מבוססי טכנולוגיה.
אחד הנושאים הוא יכולת הפעולה ההדדית בין המשתמשים וכדי לפתור בעיה זו מוצע תפקיד מנהל השירות המהימן (TSM) ליצור קשר טכני בין מפעילי רשתות סלולריות (MNO) וספקי שירותים, כך שגופים אלו יוכלו לעבוד יחד.
טוקניזציה יכולה למלא תפקיד בתיווך שירותים כאלה.
תקן אבטחת הנתונים של תעשיית כרטיסי התשלום, אוסף הנחיות בענף שכל ארגון שמאחסן, מעבד או מעביר נתוני בעל כרטיס חייב לעמוד בהם, קובע כי יש להגן על נתוני כרטיסי אשראי בעת אחסון.
טוקניזציה, כפי שהיא מיושמת על נתוני כרטיסי תשלום, מיושמת לעיתים קרובות כדי לעמוד בתקן זה, תוך החלפת מספרי כרטיסי אשראי ו-ACH במערכות מסוימות עם ערך אקראי או מחרוזת תווים.
אחסון של טוקנים ונתוני כרטיסי תשלום חייב לעמוד בתקני PCI הנוכחיים, כולל שימוש בהצפנה חזקה.
טוקנומיקס (הלחם המונחים Token ו-Economics), הוא תחום פיננסי חדשני המתפתח לטווח רחב של יישומים ועוסק בכלל מאפייניהן הכלכליים של מערכות מבוססות סוכנים העושות שימוש במטבעות קריפטוגרפיים הנכרים ומנוהלים לרוב באמצעות יומנים מבוזרים מבוססי בלוקצ'יין.
המונח נטבע על ידי יזם ההיי-טק תומאס פאוור בספר שכותרו נושא את שם המונח בו הוא מגולל את ההתפתחויות בעולם הכלכלה המבוזרת והסיכונים שמגמות אלו טומנות בחובן.
היבטים מרכזיים בהם עוסקת הטוקנומיקס הם בין השאר קביעת מאפייני הערך של מטבעות מבוזרים שונים וכיצד תכונות שונות שלהם (לצד כללי אבטחה קריפטוגרפיים ופעולות מערכת אחרות) משפיעים על מאפיינים כלכליים רחבים יותר של המערכת, לרבות:
כיצד הם מספקים ומחלקים משאבים בזמינות נמוכה
כיצד מערכת זו מקיימת אינטראקציה עם תהליכים כלכליים חיצוניים אחרים
כיצד מתנהגים במסגרתה סוכנים כלכליים
היעילות הכלכלית של כלל התהליכים הללו
התחום מקושר לרוב להיבט היישומי בעיקרו ומגבש שיטות עבודות מומלצות ותובנות המאפשרים לפתח ולתחזק מערכות כלכליות מבוססות בלוקצ'יין העונות לצרכים ספציפיים ומשמרות יציבות.
הן מטבעות קריפטוגרפיים והן אסימונים עטופים מהווים מקרים פרטיים של שלל הנעסים הדיגיטליים בהם נעשה שימוש בטכנולוגיה מבוססת קריפטוגרפיה.
מטבע הקריפטו הוא המטבע המקומי של רשת בלוקצ'יין קיים שפותח דרך פרוטוקול הבלוקצ'יין הנתון.
ניתן ליצור אסימונים כרכיבים מקוריים של פרוטוקול בלוקצ'יין, או באמצעות חוזה חכם מבוסס בלוקצ'יין שיארח את האסימון החדש.
כך לדוגמה, Ether (ETH) הוא נכס הקריפטו המקורי של Ethereum blockchain, שפותח על ידי צוות מפתחי הליבה של Ethereum כדי לקדם תחזוקה נאותה של רשת הבלוקצ'יין.
בעוד שאסימוני Axie Infinity Shards (AXS) נוצרו באמצעות חוזה חכם של Ethereum שפיתח צד שלישי שאינו קשור לרשת, על מנת להעניק לבעלי אסימונים זכויות משילות מסוימות על המשחק Axie Infinity.
בשני המקרים, נבחרו תכונות טוקונומיות שונות על מנת לייעד תפקיד ייחודי לאסימון.
לרוב, מוקדשת תשומת לב ניכרת ליכולותו של האסימון לתפקד כמנגנון תמריץ ולבחירת מדיניות מוניטרית שתיצר היצע אסימונים המותאם לשיעור הביקוש.
בין השאר, מוגדרים כללים המכתיבים כיצד ומתי יש לייצר עסימון חדש או להסיר אחד קיים מהמערכת.
כללים שנכתבים בחוזים חכמים מאפשרים להפוך תהליכי מערכת אלו לאוטומטיים.
במערכת הכלכלית המסורתית, המבוססת על מטבעות פיאט, הכלכלה נתונה לתנודות כמו אינפלציה ופיחות.
בנקים מרכזיים מתערבים בתנודות אלו על ידי התוויית מדיניות מוניטרית.
בהקשר זה, ניתן לחשוב על טוקונונומיה כגישה ליישום מדיניות מוניטרית וכללים כלכליים באמצעות חוזים חכמים אוטומטיים.
בבלוקצ'יין, פרויקטים שונים עשויים להנפיק אסימונים משלהם עם הגדרות טוקונומיקס שונות כדי למטב את האקוסיסטם של המערכת למטרות שונות.
כמה מודלים טוקונומיים נפוצים כוללים את המודל הדפלציוני, המודל האינפלציוני והמודל הכפול.
לדוגמה, לפני שהביטקוין האחרון מתווסף למאגר הביטקוין, הוא אינפלציוני מכיוון שכורי מטבעות ממשיכים לכרות עוד ועוד ביטקוין, כמות המטבעות ורסיסי המטבע עולה וכוח הקנייה של המטבע הולך וקטן.
עם זאת, לעקרונות הטוקונומיקס של ביטקוין ישנם מספר מנגנונים שנועדו לגדר את קצב האינפלציה, למשל – הפיכת הבעיות המתמטיות לקשות יותר ויותר לפתרון ולאפשר לפחות ופחות כורים לקבל את המטבע.
חברות עשויות ליצור אסימונים משלהן ממגוון סיבות כלכליות וארגוניות.
הם מאפשרים למחזיקים בהם לנהל אינטגרציה עם הארגונים המשויכים להם ולהעצים את המוצר על ידי חלוקה אוטומטית של תמריצים לבעלי העניין.
פרויקטים עשויים לעשות שימוש באסימונים כדי לגייס כספים מהציבור ולבסס פעילות מוכחת בארגון (למשל אסימוני משחק להשתתפות ברשתות שיתופיות למשחקים או אסימוני ממשל למימוש זכות הצבעה בארגונים).
מדיניות טוקונומיקס קפדנית היא זו שמבטיחה שאסימנים שהופקו יממשו את הייעודים שלהם.
בשוקי הון מסורתיים, כאשר חברה מעוניינת לגייס כספים מהציבור, עליה לעבור הנפקה ראשונה לציבור, שעשויה להימשך שנים, בעלות של בין 4 ל-28 מיליון דולר, בהתאם לגודלה בשלבים המוקדמים של המהלך, ההנפקה זמינה רק למשקיעים המוגדרים כ"לקוח כשיר", למשל קרנות הון סיכון.
בכלכלה המבוזרת, מאפשרת האבטחה הגבוהה, האוטומציה ועלויות התפעול הנמוכות להפיק אסימונים עם פרמטרים ופונקציות בסיסיות המתוארות על ידי מדיניות טוקונומיקס מובחנת.
במקום מניות, חברות בלוקצ'יין מגייסות כספים באמצעות הנפקת אסימונים בתהליך של הצעת מטבע ראשונית.
במובנים רבים, אם כן, אסימוני הון הם מעין מניות של חברות מבוססות בלוקצ'יין.
לאחר הנפקת האסימונים, משקיעים בודדים רשאים לקנות אסימונים ולהחזיק במניות.
עבור משקיעים, הם משמשים כאפיקים להפקת תשואות ככל שהחברה תפגין צמיחה משקיעים בסביבת Web 3.0, למשל, יוכלו לסחור באסימונים שלהם לאחר שתושלם תקופת ההבשלה.
אסימוני שירות משמשים כהוכחה לגישה לשירות או למוצר של חברה.
בניגוד לאסימוני הון, אסימוני שירות מיועדים להחלפה והבטחת הנזילות והערך של החברה.
אסימוני שירות הם מטבע בו נעשה שימוש בתוך המערכת האקולוגית.
לדוגמה, אסימון בשם Smooth Love Potion (SLP) במשחק Axie Infinity, מאפשר לשחקנים במשחק לגדל רוחות מסוימות.
במקרה זה, SLP משמש כמטבע פנימי לו יש משמעות ושימוש רק במשחק.
משתמשים מרוויחים SLP ממשימות ומוציאים SLP כדי להביס את יריביהם.
הסיכון הבולט והנפוץ ביותר בטוקנומיקס הוא "משיכת שטיח": פרקטיקת הונאה בה המנפיק מגייס כספים באמצעות אסימונים ואז עוזב את הרשת עם כל ההון.
כתוצאה מכך, מאבד המטבע את ערכו באופן מידי והמשקיעים מאבדים את כל סכום השקעתם.
כמו כן, תמיד קיים הסיכון כי האקרים יפרצו אל המערכת ויגנבו אסימונים.
מודלים שונים של טוקונומיקס מציעים יתרונות ואתגרים שונות כיצד להתמודד עם הסיכונים הללו וכתחום בראשיתו, הוא מפתח מודלים חדשים ללא הרף.
טוקסין הוא דמות בדיונית המופיעה בחוברות קומיקס בהוצאת "מארוול קומיקס".
דמותו של טוקסין מוצגת לעיתים כגיבור על ולעיתים כנבל על.
טוקסין הוא הצאצא של קרנג' ומשמש כסימביוט מרכזי שלישי ביקום מארוול ביחד עם אביו ועם ונום.
טוקסין נחשב לאחד הסימביוטים הבודדים שהופיעו בכדור הארץ וכן הסימביוט היחיד שהוא בן בריתו של גיבור העל ספיידרמן, למרות ששיתף פעולה עם ונום מספר פעמים בעבר.
מארחיו של הסימביוט כוללים את פטריק מוליגן, שוטר במשטרת ניו יורק, העיתונאי אדי ברוק והנער ברן ווטרס.
השחקן סטיבן גראהם גילם את דמותו של מוליגן בסרט "ונום 2" ועתיד לשלוב לגלם אותה בסרט ההמשך: "ונום: הריקוד האחרון".
טוקסין נולד לאחר שהסימביוט קרנג' "הוליד" צאצא ותיעב אותו, מאחר שהוא חשש שהוא עלול להיות חזק יותר ממנו.
ונום, שחש שקרנג' "בהיריון", נפגש איתו בכדי לשוחח אודות הצאצא.
למרות שקרנג' רצה להרוג את הצאצא מיד בלידתו, ונום נשבע להגן עליו במטרה לגדלו ולהפוך אותו לשותף שלו.
מאחר שטוקסין שייך לגזע הסימביוט האלים, ונום חשש שטוקסין יירש את הגנים האלימים של אביו.
פטריק מוליגן נחשב לאחד השוטרים המוערכים במשטרת ניו יורק, אך סבל רבות מבעיות אישיות שנגמרו בעקבות לחץ מעבודתו ומשפחתו שמתרחבת (אשתו, ג'ינה הייתה בהיריון עם בנם, אדוארד).
במהלך עבודה לילית, מוליגן הגיע למקום וחזה בסימביוט קרנג' "יולד" סימביוט חדש.
קרנג', שרצה לקשר את הסימביוט החדש עם מארח במטרה להחביאו מונום, מיזג את הצאצא עם מוליגן.
קרנג' רצה להרוג את השניים מכיוון שהחיבור הגופני ביניהם רק החל והסימביוט עדיין לא שלט בכוחותיו החדשים.
ונום, שרצה לאמץ את הצאצא בתור שותפו, מנע מקרנג' להרוג את הסימביוט, לו הוא קרא "טוקסין" ואת מוליגן.
בתחילה, מוליגן לא הבין מה השתנה בגופו, אך בהמשך, טוקסין התבגר והחל בהדרגה לשלוט בגופו של מוליגן.
לאחר שקרנג' תקף את ג'ינה ואדוארד בביתם, מוליגן הסיק שטוקסין מהווה סכנה לו ולמשפחתו.
ונום הסיק שמוליגן הוא אדם טוב ושבעתיד, כוחותיו של טוקסין יגדלו והוא יהווה איום ישיר עליו ועל קרנג'.
בעקבות זאת, ונום וקרנג' שיתפו פעולה באופן זמני במטרה לחסל את טוקסין.
בעימות בין שלושת הסימביוטים, ספיידרמן צץ וסייע לטוקסין.
לאחר שהניסו את ונום וקרנג', טוקסין וספיידרמן ניהלו שיחת נפש וטוקסין סיפר לספיידרמן אודות האירועים האחרונים.
בזכות מילות העידוד של ספיידרמן, טוקסין נשבע להילחם בטבעו האלים ולהשתמש בכוחותיו כדי לעשות טוב.
בעקבות החיבור עם טוקסין, מוליגן עזב את אשתו, בנו ואת עבודתו כשוטר במטרה להתמודד עם "שותפו" החדש.
בשנת 2005, ספיידרמן הצטרף ל ומארוול שחררה מיני סדרת קומיקס אודות טוקסין ובמסגרתה, טוקסין נלחם בנבלי על שברחו מכלא "הרפסודה" בעקבות אירועי "הנוקמים החדשים".
המיני סדרה מציגה גם את מאמציו של מוליגן לשמור על הסימביוט טוקסין תחת שליטתו, וזאת מאחר שהשניים חולקים קשר טלפתי אחד עם השני.
במהלך המיני סדרה, טוקסין נלחם בקינג קוברה, , ו.
בנקודה מסוימת, החיים עם טוקסין הקשו על מוליגן והוא ניסה להתאבד בקפיצה למול רכבת נוסעת.
טוקסין הציל את מוליגן ברגע האחרון וטען שמוליגן לא רצה באמת למות.
במהלך שיחה בין השניים, התברר שבניגוד לונום וקראנג', טוקסין, שהיה עדיין "צעיר", לא יכל לשרוד בכוחות עצמו וללא מארח.
ראזור פיסט רוצח את אביו של מוליגן וטוקסין מתחיל להציג מאפיינים של גיבור: הוא מאתר את ראזור פיסט, אך מתגבר על הדחף להורגו ומוסר אותו לידי המשטרה.
מוליגן מתאחד עם ג'ינה ומציג בפניה את טוקסין, לאחר מכן מסביר לה את הסיבה לעזיבתו.
מוליגן וטוקסין נהגו לעבוד יחדיו בשיתוף פעולה מלא וסגרו ביניהם הסכם לפיו מוליגן יהיה בשליטה מלאה על גופו בתנאי שהוא ייתן לטוקסין לשלוט על גופו למשך שעתיים בכל לילה עבור "זמן משחק".
למרות זאת, בשעתיים הללו אסור לטוקסין לבצע פשעים כלל.
בסופו של דבר, מוליגן נהרג על ידי (אחד מאויביו של גוסט ריידר) וטוקסין עוזב את גופו ועובר להתגורר בקרקעית העיר לאס וגאס.
בהמשך, קריים מאסטר מבקש מג'ק-או-לנטרן לשחד את ונום ולהחיות מחדש את הסימביוט טוקסין.
במהלך קרב עם מאבטחים, ג'ק-או-לנטרן בורח עם הסימביוט.
בלאקהארט חושף שהוא ניסה להשתמש בסימביוט כדי לשכפל את לורה קיני וכן שמר חתיכה מהסימביוט במבחנה מכיוון שהוא רצה להשתמש בו כדי "לעורר את הגיהנום על פני כדור הארץ".
יחד עם ונום, , ואחותו סקורן, טוקסין מוזכר כאפשרות להשתמש בו על מנת לעצור את קרנג' לאחר הבסתם של הנוקמים.
למרות זאת, צבא ארצות הברית לא מצליח לאתר את טוקסין ובעקבות זאת, הייבריד וסקורן עוצרים את קרנג'.
לאחר שהרג את הייבריד ואת , אדי ברוק עקב אחר ונום למפקדתו של קריים מאסטר כדי להשמיד את כל הסימביוטים.
במהלך קרב בין ונום לקריים מאסטר, קריים מאסטר לוכד את אדי ברוק וממזג את גופו ביחד עם טוקסין, בכך ברוק הופך למארחו החדש.
ברוק מצטרף ל על מנת להילחם בונום, אך נפצע במהלך הקרב.
בסופו של דבר, אדי וטוקסין מאתרים את ונום ונחשפים לקבוצת יצורים בשם "רוצחי הסימביוטים" ששמו לעצמם מטרה להשמיד את הסימביוטים.
אדי וטוקסין מתאחדים במטרה להילחם בקבוצה.
לאחר הקרב, טוקסין מסכים להניח לונום.
ברוק וטוקסין מופיעים בשנית באירועי המיני סדרה "" בו ברוק לוקח חלק בצוות תקיפה בהנהגת ג'ון ג'יימסון בתקווה לחסל את קרנג', שהתחבא.
טוקסין, שחברי צוות התקיפה מתייחסים אליו כ"תוכנית ב'" וברוק מצליח להשתנות לטוקסין בלחיצת כפתור.
מראהו של טוקסין השתנה והוא מזכיר את דמותו של הסוכן ונום והוא מכוסה במעין שריון אדום.
למרות זאת, ברוק מאבד את החליפה המשודרגת.
קרנג' שם ידיו על ספר בשם "הדארקהולד" במטרה להחיות מחדש את קטאהון.
בעקבות זאת, אדי ברוק נלחם בקאטהון ונאלץ להקריב את טוקסין.
טוקסין חוזר באירועי "" ומתגלה שטוקסין התחבר למארח חדש, נער בשם ברן ווטרס, בנו של "".
מוסבר שבתחילת הדרך השניים לא הסתדרו.
טוקסין מחזיק בכוחותיהם של שני "הוריו" הסימביוטים: הוא מסוגל להידבק לקירות (תכונה אותה ונום קיבל לאחר החיבור עם ספיידרמן), יכול לשנות את מראהו החיצוני לגמרי וכן בעל יכולת טווית קורים בלתי מוגבלת.
עם מוליגן כמארחו, טוקסין מתואר כבעל גוף עליון בצבע אדום וגוף תחתון בצבע שחור (שני הצבעים הראשיים של "הוריו").
כאשר ברוק היה מארחו, מראהו של טוקסין נראה כמעין שילוב בין ונום לקרנג', אך גופו היה כולו בצבע אדום וזרועתיו היו בצבע שחור.
טוקסין יכול להתמזג עם סביבתו ולהפוך לבלתי נראה, יכולת אותה הוא קיבל בתורשה מונום.
טוקסין מסוגל לשנות את ידיו לכלי נשק קרים בדומה לקרנג'.
בנוסף, טוקסין מחזיק ביכולות החלמה מהירה בדומה "להוריו", יכולת שנחשפה במהלך הקרב מול ראזור פיסט.
בניגוד לסימביוטים אחרים, טוקסין מסוגל לאתר כל אדם או יצור שהוא רוצה בכל רחבי העיר ניו יורק ואפילו מעבר לה, כל עוד הוא מוצא חפץ הקשור לאותו אדם בתחילה ומשם הוא מתחיל במסע האיתור.
בניגוד לסימביוטים אחרים, טוקסין לא רוצה להשתלט על מוחו של מארחו.
במקום זאת, טוקסין מרבה להביע את דעתו בעיני מארחיו.
טוקסין נוהג לדבר עם המארח בזמן שהמארח שרוי בצורתו האנושית ומציג מאפיינים נאיביים של ילד, וזאת מכיוון שהוא צעיר בהרבה בהשוואה לשאר הסימביוטים האחרים.
טוקסין גם מסוגל להתנגד לרעשים על קוליים וחום מוגבר בניגוד לקרנג', אך הוא כן מציג טבע אלים ולעיתים נוהג "להגזים" במלחמתו נגד נבלי על שונים, אך הוא נוהג לאחר מכן להתנצל בפני מארחו על מעשיו.
בזמן שהוא לא בקרב, צורתו של טוקסין משתנה והוא הופך לרזה יותר ומזכיר במראהו את קרנג' ואת ספיידרמן כשהוא לבוש בתחפושתו השחורה.
כשהוא נעצב או כועס, גופו של טוקסין משתנה לשרירי יותר בדומה לונום ובידיו טופרים.
טוקסין גם פיתח נשיכה רעילה לאחר החיבור עם אדי ברוק.
דמותו של פטריק מוליגן הופיעה בסרט "ונום 2" והוא מגולם על ידי סטיבן גרהאם.
בסרטים אלו, מוליגן הוא שוטר משטרת סן פרנסיסקו החובש מכשיר שמיעה לאחר היתקלות עם בזמן עבודתו כשוטר.
בהווה, מוליגן מנסה להסתייע באדי ברוק כדי לחקור את קלייטוס קסידי, אך הוא נהרג במהלך קרב בין ונום, קרנג' ושרייק.
לאחר מותו, גופו סופג לעצמו חתיכה מהסימביוט, שמחייה אותו מחדש וגורמת לעיניו לזהור בצבע כחול.
טוקסין עתיד להופיע בסרט "ונום: הריקוד האחרון" משנת 2024.
פטריק מוליגן וטוקסין מופיעים במשחק הווידאו "Marvel: War of Heroes".
טוקסין מופיע כסקין (תלבושת אלטרנטיבית לדמות) עבור אדי ברוק וונום במשחק הווידאו "".
טוקסין, שנקרא בשם "קרנון" מופיע כדמות הניתנת למשחק וכקרב בוס במשחק הווידאו "".
גרסה זו נוצרה לאחר שהגובלין הירוק של שנת 2099 השתמש בכלים טכנולוגיים מתקדמים כדי לאחד בין ונום לקרנג'.
למרות שבתחילה קרנון נשלט על ידי הגובלין, הוא משתחרר ורודף אחר הגובלין כנקמה על ששלט בו.
גרסאות הסימביוט של אדי ברוק ופטריק מוליגן מופיעות בתור דמויות הניתנות למשחק במשחק המובייל "".
טוקסין ומארחו החדש, ברן מופיעים כדמות הניתנת למשחק במשחק המובייל "".
טוקסידו הוא סרט פעולה-קומדיה אמריקאי משנת 2002, בבימויו של קווין דונובן.
זוהי פארודית ריגול הכוללת טוקסידו מיוחד המעניק ללובשו יכולות על אנושיות הסרט עוקב אחר נהג מונית הנקלע לעולם הריגול בעקבות חליפת טוקסידו מיוחדת המעניקה לו יכולות על-אנושיות.
בסרט מככבים ג'קי צ'אן בתפקיד ג'ימי טונג וג'ניפר לאב יואיט בתפקיד דל בליין.
הסרט הופק בתקציב של 60 מיליון דולר והכניס כ-104.4 מיליון דולר ברחבי העולם.
ג'ימי טונג הוא נהג מונית מיומן המועסק כנהג אישי של המיליונר קלארק דבלין.
לאחר שדבלין נפצע ומאושפז, ג'ימי מגלה את הטוקסידו המיוחד של דבלין, המעניק ללובשו יכולות על-אנושיות.
בעזרת החליפה, ג'ימי מוצא את עצמו מעורב בעולם הריגול, משתף פעולה עם הסוכנת דל בליין כדי לעצור מזימה מסוכנת.
ג'קי צ'אן – ג'ימי טונג, נהג מונית שהופך לסוכן חשאי.
ג'ניפר לאב יואיט – דל בליין, סוכנת טירונית המשתפת פעולה עם ג'ימי.
ג'ייסון אייזקס – קלארק דבלין, מיליונר וסוכן חשאי.
ריצ'י קוסטר – דיטריך בנינג, הנבל המרכזי.
פיטר סטורמר – ד"ר סימס, מדען מרושע.
הסרט "טוקסידו" קיבל ביקורות שליליות עם צאתו.
באתר Rotten Tomatoes הוא זכה לציון של 22% המבוסס על 131 ביקורות, עם הקונצנזוס: "הסרט אינו מצליח למצות את הפוטנציאל הקומי של ג'קי צ'אן, ומציע עלילה חלשה ובדיחות לא מוצלחות".
באתר Metacritic הסרט קיבל ציון ממוצע של 30 מתוך 100, המבוסס על 30 ביקורות, המעיד על "ביקורות שליליות בדרך כלל".
מבקרים ציינו כי הסרט אינו מנצל את כישוריו של צ'אן, והעלילה נחשבת לחלשה.
בישראל, המבקר יאיר הוכנר מאתר "סרט" כתב: "הסרט הזה הוא פשוט עלבון לאינטליגנציה של הצופים...".
טוקסיק אוונג'ר הוא סרט גיבורי-על קומי-שחור סאטירי אמריקאי משנת 2023, שנכתב ובוים על ידי מייקון בלייר.
זהו הסרט החמישי בזיכיון "טוקסיק אוונג'ר", המשמש כאתחול מחודש לסדרת הסרטים המקורית וכעיבוד מחודש ל משנת 1984. בסרט מככב פיטר דינקלג' בתפקיד הראשי, ולצדו מככבים ג'ייקוב טרמבלי, טיילור פייג', ג'וליה דייוויס, ג'וני קויין, אלייז'ה ווד וקווין בייקון.
הסרט הוקרן לראשונה כסרט הפתיחה של פסטיבל "Fantastic Fest" ב-21 בספטמבר 2023. הסרט עלה לאקרנים בארצות הברית ב-29 באוגוסט 2025 בהפצת "Cineverse" ו-"Iconic Events Releasing".
הסרט זכה לביקורות חיוביות מצד מבקרים והכניס 754,578 דולר בליל הבכורה שלו בארצות הברית.
דוהרטי, עובדת בחברת התרופות המושחתת "BTH" (קיצור של Bi-Toxiphetamine Hydroxylate), מצליחה להעביר מידע חסוי לעיתונאי-חוקר, אך השניים מותקפים על ידי להקת ראפ-רוק אלימה בשם "The Killer Nutz", הפועלת מטעם החברה.
נמלטת – מה שמעורר את זעמו של מנהל הלהקה, פריץ גרבינגר.
בעיירת סנט רומה הסמוכה, וינסטון גוז, עובד ניקיון ב-"BTH", מנסה לפרנס את בנו החורג וייד, לאחר מותה של אמו מסרטן.
כאשר שכנתו, דייזי, מותקפת על ידי גובה חובות בשירותו של מאפיונר בשם ת'אד ברקבוס, וינסטון בוחר שלא להתערב – צעד שמעורר את אכזבתו של וייד.
במקביל, הבעלים של "BTH", בוב גרבינגר, ועוזרתו, קיזי, חוששים ממצבה הכלכלי של החברה – במיוחד נוכח חובם לברקבוס.
לאחר שפריץ מדווח כי ג'יי.
חמקה, בוב דורש ללכוד אותה בכל מחיר.
וינסטון מגלה כי הוא חולה במחלת מוח מתקדמת שסופה מוות, והתרופה היחידה שיכולה להציל אותו אינה מכוסה על ידי ביטוח הבריאות.
בניסיון נואש, הוא משתתף בגאלה שמארגנת החברה ומתחנן לעזרה, אך מושלך החוצה בבוז.
בלית ברירה הוא פורץ למתחם החברה, מטביע את הסמרטוט שלו בפסולת רעילה והופך אותו לנשק רדיואקטיבי.
בעזרתו הוא שודד את הכספת של החברה, מבלי לפגוע בשומר.
בעת שהוא נמלט דרך סמטה אחורית, ג'יי.
מגיעה למקום ונרדפת על ידי חברי להקת "The Killer Nutz".
היא שוב מצליחה להימלט, בעוד וינסטון נורה בראשו ונהרג.
גופתו נזרקת לתוך מכל פסולת רעילה – שמחיה אותו והופכת אותו למוטציה מעוותת.
וינסטון המוטנטי מנסה לשוב לביתו דרך החלון, אך וייד נבהל ודוחף אותו מהאשנב, ישירות אל רכבו של הגובה שתקף את דייזי.
כאשר זה שולף את נשקו, וינסטון מתגלה כבלתי-פגיע ותוקף בחזרה.
הוא נמלט ליער, שם מתעודד על ידי חסר בית מקומי בשם גאת'רי סטוקינס, שמעודד אותו לגלות לווייד את זהותו האמיתית.
וינסטון חוזר לעיירה ומחסל באכזריות חוליית טרוריסטים בשם "The Nasty Lads", מציל בני ערובה וזוכה לתהילה.
הציבור מעניק לו את הכינוי "טוקסיק אוונג'ר".
גם וייד וגם בוב מזהים אותו מהשידור.
מוצאת את תעודת הזהות של וינסטון, מבקרת בביתו ונפגשת עם וייד – אך השניים מותקפים על ידי "The Killer Nutz", שחוטפים את וייד ויורים בג'יי.
וינסטון מצליח להצילה באמצעות דמו הרעיל.
מאוחר יותר, הוא פולש להופעה של הלהקה ומחסל את חבריה.
חודרים לאחוזתו של בוב כדי להציל את וייד, אך נתפסים.
בוב שואב את דמו של וינסטון כדי להפיק שיקוי שייתן לו כוח-על, אך בשל חוסר סבלנותו הוא שותה אותו לפני סיום הפיתוח – והופך למפלצת שעירה.
ת'אד ברקבוס מגיע לדרוש את חובו, אך בוב מחסל אותו ואת אנשיו.
נמלטים, אך בזמן חילוצו של וייד מתפתחת תקרית ירי שמובילה לפיצוץ צריף.
בוב נלחם בווינסטון בקרב סופי.
בדיוק כאשר וינסטון עומד להרוג את בוב, מתברר כי פריץ הציל את וייד מהפיצוץ.
לבקשת וייד, וינסטון חס על חייו של בוב – אך זה תוקף שוב ולבסוף נהרג יחד עם קיזי, שגם היא עברה מוטציה – לאחר שווינסטון מצית אותם באמצעות דלק מהרכב של ג'יי.
בסיום הסרט, וינסטון מתעורר בבית החולים, שם נאמר לו כי מחלתו הקטלנית נרפאה כתוצאה מהמוטציה.
פשעיו של בוב נחשפים, וייד, ג'יי.
וינסטון זוכה לחיבוק מווייד – שסוף סוף מקבל אותו כאביו.
בסצנה שאחרי הכתוביות, נחשף כי קיזי שרדה אך נותרה מצולקת, בעוד וינסטון מדריך את הקהל כיצד להכין טוסט גבינה מושלם.
פיטר דינקלג' – וינסטון גוז / טוקסיק אוונג'ר, גבר אלמן וגס-רוח העובד כשרת עד שהוא עובר מוטציה.
את בן-דמותו הפיזי של טוקסיק אוונג'ר מגלמת כפילת הגוף לואיזה גוריירו.
ג'ייקוב טרמבלי – וייד, בנו החורג של וינסטון.
דוהרטי, עובדת בחברת התרופות "BTH", המסייעת בחשאי לחשוף את השחיתויות שלה.
קווין בייקון – בוב גרבינגר, איש עסקים מושחת.
אלייז'ה ווד – פריץ גרבינגר, אחיו הצעיר של בוב ומנהל להקת "The Killer Nutz".
שרה ניילס – ראש העיר טוגר
ג'וליה דייוויס – קיזי סטרנייבן, עוזרתו האישית של בוב.
ג'וליאן קוסטוב – באד ברסרק, מנהיג להקת "The Killer Nutz".
ג'וני קוין – ת'אד ברקבוס, מאפיונר רב-עוצמה.
דייוויד יאו – גאת'רי סטוקינס, חסר בית ובעל בריתו של וינסטון.
שון דולי – מלווין פרד, עיתונאי-חוקר.
אנט באדלנד – דייזי, בעלת מכולת שכונתית ושכנתו של וינסטון.
רבקה או'מרה – שלי גוז, אשתו המנוחה של וינסטון ואמו של וייד.
ג'יין לוי – נציגת ביטוח עליזה
באפריל 2010 הוכרז על כוונה להפיק גרסה מחודשת לסרט "" משנת 1984. נמסר כי הסרט החדש יקבל דירוג PG-13 ויהיה מיועד לצפייה משפחתית, בדומה לסדרת האנימציה "Toxic Crusaders", כאשר סטיב פינק ישמש כתסריטאי וכבמאי.
במאי 2013 נמסר כי ארנולד שוורצנגר מנהל משא ומתן על השתתפות בסרט, אך לבסוף ויתר על הפרויקט לטובת השתתפות ב"שליחות קטלנית: ג'נסיס" (2015).
בספטמבר 2016 דווח כי קונרד ורנון עתיד לביים את הסרט, לצד גיירמו דל טורו מחברת "Double Dare You", בוב קופר ואלכס שוורץ מחברת "Storyscape Entertainment", ועקיבא גולדסמן וגרג לסאנס מ-"Weed Road Pictures" שישמשו כמפיקים בפועל.
מייק ארנולד וכריס פול נשכרו לשכתוב התסריט המקורי מאת פינק ודניאל ס.
בדצמבר 2018 רכשה חברת "אולפני לג'נדרי" את הזכויות להפקת הגרסה המחודשת, כאשר לויד קאופמן ומייקל הרץ, מפיקי הסרט המקורי מטעם אולפני "טרומה", שבו לפרויקט.
במרץ 2019 הוכרז כי מייקון בלייר יכתוב ויביים את הסרט.
קאופמן שיבח את בלייר ואמר כי הוא "מכיר את ההומור של טרומה טוב יותר ממנו עצמו", ואף טען שהתסריט החדש "טוב יותר מהמקורי".
בנובמבר 2020 נמסר על ליהוקו של פיטר דינקלג' לתפקיד הראשי, ועל ליהוקם של שחקנים נוספים פורסם בין החודשים אפריל–יוני 2021. בדצמבר 2021 הצהיר דינקלג' כי הסרט אינו עיבוד מחודש של הסרט המקורי.
בינואר 2022 אישר בלייר כי הסרט ישתמש באפקטים פרקטיים וציין כי העלילה תתרחש בתקופה שמשלבת עבר והווה.
לואיזה גוריירו גילמה את דמותו של טוקסיק אוונג'ר בהופעתו הפיזית, בעוד שדינקלג' דיבב את הדמות לאחר מכן בתהליך הפוסט-פרודקשן.
צילומי הסרט החלו ב-21 ביוני 2021 בבולגריה והסתיימו ב-14 באוגוסט 2021.
לאחר הבכורה הראשונית, התקשו יוצרי הסרט למצוא מפיץ שיסכים להפצה רחבה, כאשר אחד המפיקים – שזהותו לא פורסמה – כינה את הסרט "בלתי-ניתן להפצה" בשל תוכנו האלים והגרפי.
בינואר 2025 הוכרז כי חברת "Cineverse" רכשה את זכויות ההפצה, עם תוכנית להפיץ את הסרט ללא דירוג (unrated), לאחר שקיבל בתחילה דירוג R.
באותו החודש נמסר כי הסרט יעלה לאקרנים בארצות הברית ב-29 באוגוסט 2025. במרץ 2025, "Cineverse" שיתפה פעולה עם "Iconic Events Releasing" לשם הפצה קולנועית רחבה.
ביולי 2025 הופיעו שחקנים מהסרט בכנס קומיק-קון, סן דייגו וב-"Digital Gym Cinema" עבור קידום הסרט.